Publication: Magyar Közlöny
Issue: MK-2001-84 (Year: 2001, Number: 84)
Era: 1990-2004
Section: 
Paragraph Index: 7

(2) Ez az együttműködés magában foglalja: — a szervezett bűnözés különböző megjelenési formáira vonatkozó információk cseréjét; — a bűnöző csoportokra vonatkozó információk cseréjét; — a bűnöző csoportok elkövetési módszereire, illetőleg operatív technikára vonatkozó információk cseréjét; — a fegyverek, nukleáris és radioaktív anyagok, a robbanó- vagy mérgező anyagok illegális gyártására és kereskedelmére vonatkozó információk cseréjét; — a pénz- és értékpapírok hamisításával, illegális előállításával kapcsolatos információk cseréjét; — a lopott járművek csempészetével kapcsolatos információk cseréjét; — a hamis vagy meghamisított okmányokkal kapcsolatos információk cseréjét; — a pénzmosás megelőzéséhez szükséges intézkedések kidolgozását, végrehajtását; — a légi, tengeri és vasúti szállítás biztonságára vonatkozó tapasztalatok és technikai ismeretek kicserélését a repülőterek, kikötők és pályaudvarok biztonsági intézkedéseinek állandó javítása érdekében; — a nemzetközi szervezett bűnözés elleni harccal kapcsolatos információk és tapasztalatok cseréjét; — a közös érdekű nyomozati cselekmények esetén — a két állam hatályos jogszabályi rendelkezéseivel összhangban — szakemberek és szakértők fogadását.

Source: https://magyarkozlony.hu/hivatalos-lapok/cc924c09a5f7b1772bc3a82f6243d7e1388899ea/dokumentumok/ae2ffddf69728b30db518bb1eb2cb8d956700637/letoltes